Dwayne „ The Rock “ Johnson fékk boð á lokaballið frá ungri konu að nafni Katie Kelzenberg . Viðbrögð hans hafa vakið mikla athygli en Katie er nemandi við Stillwater framhaldskólann í Minnesota í Bandaríkjunum . „ Mig langar að bjóða þér á lokaballið í skólanum mínum . Þú ert sennilega að hugsa af hverju þú ættir að fara með mér . Svarið er einfaldlega að ég er harðasti aðdáandi Dwayne Johnson í heiminum . Ég elska allir kvikmyndirnar þínar og var til að mynda klædd eins og þú á hrekkjavökunni , “ segir Kelzenberg í myndbandi sem hún sendir The Rock . Dwayne Johnson fékk skilaboðin og svaraði um hæl : „ Takk fyrir boðið Katie Kelzenberg . Ég kemst því miður ekki , ég verð staddur á Hawaii að skjóta Jungle Cruise . Mig langar að þakka þér fyrir boðið og hrósa þér fyrir að stíga út fyrir þægindarammann , “ segir The Rock í myndband sem hann sendi frá sér . Hann ætlar að bjóða henni og öllum vinum hennar í bíó og ætlar hann sér að leigja heilt kvikmyndahús fyrir hópinn til að sjá nýjustu mynd stjörnunnar , Rampage . Dwayne Johnson var ekki hættur þarna og fékk hann að tilkynna þessari ungu konu fréttirnar í kerfi skólans .